TK อัพประมาณการสินเชื่อ-ชู 2H60 โดดเด่นแนะถือเป้า 12 บ.
TK อัพประมาณการสินเชื่อ-ชู 2H60 โดดเด่นแนะนำถือเป้า 12 บ.
1 มิ.ย. 2560

บล.ฟินันเซีย ไซรัส ระบุในบทวิเคราะห์วันนี้(1 มิ.ย.) บริษัท ฐิติกร จำกัด (มหาชน) หรือ TK ผลการดำเนินงานจะเริ่มดีขึ้นตั้งแต่ไตรมาส 2/60 แม้สินเชื่อจะชะลอตามฤดูกาลแต่น่าจะชดเชยได้จากค่าใช้จ่ายทางการตลาดที่ลดลง คาดการณ์กำไร ไตรมาส2/60 +15% เทียบไตรมาสก่อนหน้า, +13% เทียบช่วงเดียวกันของปีก่อน และดีขึ้นต่อเนื่องในครึ่งหลังปีนี้ จากค่าใช้จ่ายสำรองฯที่ผ่อนคลายลงตามคุณภาพสินเชื่อที่ดีขึ้น
ปรับเพิ่มประมาณการสินเชื่อเป็น 10% จากเดิม 5% แต่กระทบประมาณการกำไรสุทธิปี 60 เล็กน้อย เพราะค่าใช้จ่ายทางการตลาดที่สูงในช่วงแรกยังกดดัน จึงคงราคาพื้นฐานที่ 12 บาท แต่ราคาหุ้นมี upside กว้างขึ้นจึงเพิ่มคำแนะนำเป็นถือ จากเดิมขาย